
Τετάρτη, 22 Ιουλίου 2026

ΔΕΛΤΙΟ ΤΥΠΟY

Μηχανική βλάβη Δ/Ξ στην Κέα – Προσαράξεις Ι/Φ και Θ/Γ σκαφών στην Κέρκυρα και στους Οθωνούς


Τις μεσημβρινές ώρες χθες, ενημερώθηκαν οι Λιμενικές Αρχές της Κέας, της Κύθνου, του Λαυρίου, της Καρύστου, της Άνδρου και της Σύρου από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Αρχηγείου Λ.Σ.-ΕΛ.ΑΚΤ., για περιστατικό μηχανικής βλάβης ενός δεξαμενοπλοίου (Δ/Ξ) ελληνικής σημαίας, με 24 μέλη πληρώματος (7 ημεδαποί και 17 υπήκοοι Φιλιππίνων), στη θαλάσσια περιοχή 3,5ν.μ. βορειοανατολικά της Κέας. Αμέσως, τέθηκε σε εφαρμογή το Τοπικό Σχέδιο Έκτακτης Ανάγκης Λιμενικών Αρχών και στην περιοχή μετέβη το ρυμουλκό(Ρ/Κ) πλοίο «ΙΤΑΝΟΣ» Ν.Π. 1273, το οποίο ρυμούλκησε το Δ/Ξ στο αγκυροβόλιο του Πειραιά. Από τη Λιμενική Αρχή του Κερατσινίου απαγορεύτηκε ο απόπλους του Δ/Ξ, μέχρι προσκόμισης βεβαιωτικού από τον νηογνώμονα που το παρακολουθεί. Από το συμβάν δεν αναφέρθηκε τραυματισμός και δεν παρατηρήθηκε θαλάσσια ρύπανση.

*****

Τις βραδινές ώρες χθες, ενημερώθηκε η Λιμενική Αρχή της Κέρκυρας και των Οθωνών από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) Λ.Σ.-ΕΛ.ΑΚΤ., για περιστατικό προσάραξης ιστιοφόρου (Ι/Φ) σκάφους ελληνικής σημαίας, με έξι (06) αλλοδαπούς (υπήκοοι Γερμανίας) επιβαίνοντες στη θαλάσσια περιοχή βόρεια της νήσου Ερεικούσσας. Αμέσως, για την περιοχή αναχώρησαν Περιπολικό σκάφος Λ.Σ.-ΕΛ.ΑΚΤ. (ΠΛΣ) και το Ι/Δ-Α/Ψ «ΕΛΕΝΗ» Τ.Ζ. 616, όπου εντόπισαν το Ι/Φ σε κατάσταση επικάθησης. Στη συνέχεια και με τη συνδρομή του Ι/Δ-Α/Ψ, οι επιβαίνοντες επιβιβάστηκαν στο ΠΛΣ και μεταφέρθηκαν στο λιμάνι της Ερεικούσσας, καλά στην υγεία τους. Από τον Λιμενικό Σταθμό Οθωνών, απαγορεύτηκε ο απόπλους του Ι/Φ, μέχρι την προσκόμιση βεβαιωτικού αξιοπλοΐας από τον νηογνώμονα που το παρακολουθεί. Από το περιστατικό δεν παρατηρήθηκε θαλάσσια ρύπανση.

[bookmark: _GoBack]Επίσης:Τις πρώτες πρωινές ώρες σήμερα, ενημερώθηκε η Λιμενική Αρχή της Κέρκυρας από τον κυβερνήτη Ι/Φ σκάφους σημαίας Ιταλίας, με δύο (02) αλλοδαπούς (υπήκοοι Ιταλίας) επιβαίνοντες για περιστατικό ακυβερνησίας, λόγω μηχανικής βλάβης, στη θαλάσσια περιοχή «ΑΥΛΑΚΙ» νήσου Κέρκυρας. Αμέσως, για την περιοχή αναχώρησαν ένα Ναυαγοσωστικό σκάφος Λ.Σ.-ΕΛ.-ΑΚΤ. (Ν/Γ), ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και ένα Περιπολικό όχημα Λ.Σ.-ΕΛ.-ΑΚΤ., από ξηράς. Λόγω εγγύτητας στην ακτή, οι επιβαίνοντες αποβιβάστηκαν μόνοι τους καλά στην υγεία τους και μεταφέρθηκαν με το Περιπολικό όχημα Λ.Σ.-ΕΛ.-ΑΚΤ. σε ασφαλές σημείο. Από το Κεντρικό Λιμεναρχείο Κέρκυρας απαγορεύτηκε ο απόπλους του Ι/Φ μέχρι την προσκόμιση βεβαιωτικού αξιοπλοΐας από τον νηογνώμονα που το παρακολουθεί. 

Ακόμα:Τις πρώτες πρωινές ώρες σήμερα, ενημερώθηκαν οι Λιμενικές Αρχές της Κέρκυρας και των Οθωνών από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) Λ.Σ.-ΕΛ.ΑΚΤ., για περιστατικό προσάραξης και εισροής υδάτων σε θαλαμηγό (Θ/Γ) σκάφος σημαίας Ολλανδίας, με δέκα (10)ημεδαπούς επιβαίνοντες στη θαλάσσια περιοχή «ΑΓΙΟΣ ΣΠΥΡΙΔΩΝΑΣ», βόρεια της νήσου Κέρκυρας. Αμέσως, για την περιοχή αναχώρησαν ένα Ναυαγοσωστικό σκάφος Λ.Σ.-ΕΛ.-ΑΚΤ. (Ν/Γ),ένα Περιπολικό όχημα Λ.Σ.-ΕΛ.-ΑΚΤ. από ξηράς και το Ε/Π-Τ/Ρ «ΚΑΠΤΕΝ ΜΟΡΓΚΑΝ» Τ.Κ. 1676, όπου εντόπισαν το Θ/Γ. Στη συνέχεια και με τη συνδρομή του Ε/Π-Τ/Ρ, οι επιβαίνοντες επιβιβάστηκαν σε αυτό και μεταφέρθηκαν σε ασφαλές σημείο, καλά στην υγεία τους. Το Θ/Γ αποκολλήθηκε με ιδία μέσα και κατέπλευσε στο λιμάνι «ΗΜΕΡΟΛΙΑ» με ασφάλεια. Από το Κεντρικό Λιμεναρχείο Κέρκυρας, απαγορεύτηκε ο απόπλους του Θ/Γ, μέχρι την προσκόμιση βεβαιωτικού αξιοπλοΐας από τον νηογνώμονα που το παρακολουθεί.

Τέλος:Τις πρώτες πρωινές ώρες σήμερα, ενημερώθηκαν οι Λιμενικές Αρχές της Κέρκυρας και των Οθωνών από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) Λ.Σ.-ΕΛ.ΑΚΤ., για περιστατικό προσάραξης ιστιοφόρου (Ι/Φ) σκάφους σημαίας Ιταλίας, με τέσσερις (04) αλλοδαπούς(υπήκοοι Ιταλίας) επιβαίνοντες στη θαλάσσια περιοχή ανατολικά της νήσου Μαθρακίου. Αμέσως, για την περιοχή αναχώρησε Περιπολικό σκάφος Λ.Σ.-ΕΛ.ΑΚΤ. (ΠΛΣ), όπου εντόπισε το Ι/Φ σε κατάσταση επικάθησης. Στη συνέχεια οι επιβαίνοντες επιβιβάστηκαν με ασφάλεια στο ΠΛΣ και μεταφέρθηκαν στο λιμάνι της Παλαιοκαστρίτσας, καλά στην υγεία τους. Από τον Λιμενικό Σταθμό Οθωνών, απαγορεύτηκε ο απόπλους του Ι/Φ, μέχρι την προσκόμιση βεβαιωτικού αξιοπλοΐας από τον νηογνώμονα που το παρακολουθεί. Από το περιστατικό δεν παρατηρήθηκε θαλάσσια ρύπανση.

